Source: http://csmbucuresti.ro/handbal-feminin-miercuri-csmb-hcm-roman-repetitie-pentru-liga-campionilor/
Timestamp: 2017-12-16 16:37:23+00:00

Document:
Handbal feminin. Miercuri, CSMB – HCM Roman, repetiție pentru Liga Campionilor | Clubul Sportiv Municipal Bucuresti
Handbal feminin. Miercuri, CSMB – HCM Roman, repetiție pentru Liga Campionilor
Handbalistele de la CSM București au intrat în săptămâna ”Champions League”. Vineri, de la ora 18:00, Tigroaicele își fac debutul în cea mai importantă competiție intercluburi din Europa. Primul adversar al campioanelor României este MKS Selgros Lublin (Polonia), o echipă bine cunoscută de antrenorul Kim Rasmussen, care este și selecționer al naționalei poloneze.
Până la meciul de vineri, CSMB va mai face o repetiție generală miercuri, 14 octombrie, când va disputa meciul din etapa a 8-a a Ligii Naționale cu HCM Roman. Partida va fi găzduită de Sala Apollo, de la ora 18:30, prilej perfect pentru fanii CSMB de a-și vedea favoritele la lucru cu numai două zile înainte de meciul cu Lublin.
Echipa poloneză va ajunge în Capitală joi, la ora 14:20. CSMB face parte din Grupa D a Ligii Campionilor, alături de campioana en-titre, Buducnost Podgorica (Muntenegru), IK Savehof (Suedia) și MKS Selgros Lublin (Polonia).
Meciurile echipei CSM București în Grupa D
16.10.15: CSM București – MKS Selgros Lublin
23.10.15: IK Savehof – CSM București
01.11.15: CSM București – Buducnost Podgorica
08.11.15: Buducnost Podgorica – CSM București
13.11.15: MKS Selgros Lublin – CSM București
20.11.15: CSM București – IK Savehof
http://csmbucuresti.ro/handbal-feminin-miercuri-csmb-hcm-roman-repetitie-pentru-liga-campionilor">

References: CSM 
 CSM 
 CSM 
 CSM 
 CSM 
 CSM 
 CSM 
 CSM